SAWAD บวกกว่า 3% เก็งผลประกอบการ 2H58 เติบโตโดดเด่น
SAWAD บวกกว่า 3% ณ เวลา 10.56 น. ราคาอยู่ที่ 40.25 บ. บวก 1.25 บ. หรือ 3.21% สูงสุดที่ 41.25 บ. ต่ำสุดที่ 39.25 บ. มูลค่าซื้อขายที่ 293.25 ลบ. โดยบล.เคเคเทรด ให้มูลค่าเหมาะสม 49.75 บ. คาดผลประกอบการครึ่งปีหลังปี 58 เติบโตโดดเด่น
15 ต.ค. 2558

ผู้สื่อข่าวรายงานว่า ราคาหุ้นบริษัท ศรีสวัสดิ์ พาวเวอร์ 1979 จำกัด (มหาชน) หรือ SAWAD ณ เวลา 10.56น. ราคาอยู่ที่ 40.25 บาท บวก 1.25 บาท หรือ 3.21% สูงสุดที่ 41.25 บาท ต่ำสุดที่ 39.25 บาท มูลค่าซื้อขายที่ 293.25 ล้านบาท ขณะที่ดัชนีตลาดหุ้นไทยโดยรวมบวก 1.15%
 
ขณะที่เมื่อวันที่ 8 ต.ค.2558 บริษัทหลักทรัพย์จัดการกองทุนกสิกรไทย จำกัด มีรายงานการได้มา หุ้น  SAWAD โดยจำนวนหลักทรัพย์ที่ได้มาคิดเป็น  0.1498% และจำนวนหลักทรัพย์ภายหลังการได้มาคิดเป็น  5.0185%
บล.เคเคเทรด ระบุในบทวิเคราะห์ แนะนำหุ้น SAWAD มูลค่าเหมาะสม 49.75 บาท คาดว่าผลประกอบการครึ่งปีหลังปี 58 เติบโตโดดเด่นต่อเนื่อง จากครึ่งปีแรกปี 58 จากนโยบายการขยายสาขาเชิงรุก และต้นทุนทางการเงินที่ลดลงจากการออกหุ้นกู้
 
ด้านเทคนิค บล.บัวหลวง ระบุในบทวิเคราะห์ (15 ต.ค.) แนะนำซื้อ SAWAD ราคาเป้าหมาย 43-44 บาท Stop loss หากต่ำกว่า 37.25 บาท โดยประเมินสัญญาณดีดตัวทะลุเส้นแนวโน้ม 20 บ. เป็นการกลับตัวเปลี่ยนแนวโน้มเป็นขาขึ้น สนับสนุนด้วยวอลุ่มเพิ่มสูงขึ้นอย่างมีนัยสำคัญ